**แผนแม่บทว่าด้วยความเชื่อมโยงระหว่างกันในอาเซียน**

1. **การเชื่อมโยงระดับประชาชน**
2. โครงการพัฒนามาตรฐานอาเซียนเรื่องทักษะเทคโนโลยีสารสนเทศและการสื่อสาร

**คำอธิบายโครงการ**

 การพัฒนามาตรฐานอาเซียนเรื่องทักษะเทคโนโลยีสารสนเทศและการสื่อสารของภูมิภาคจะช่วยยกระดับความสามารถในการแข่งขันของอาเซียนในการส่งออกซอฟต์แวร์และการบริการสู่ตลาดนานาชาติ ความตกลงยอมรับร่วม (mutual recognition arrangement หรือ MRA) สำหรับสาขามาตรฐานอาเซียนเรื่องทักษะเทคโนโลยีสารสนเทศและการสื่อสารมีความจำเป็นต่อทั้งภูมิภาค โครงการนี่แบ่งออกเป็นสองส่วนคือ

1. พัฒนาระบบการรับรองเทคโนโลยีสารสนเทศและการสื่อสารและแผนงานพัฒนาทักษะ
2. สร้างข้อตกลงยอมรับร่วมสำหรับสาขาการรับรองทักษะ (Skill Certification)

ผู้นำอาเซียนทั้งหลายลงนามรับรองแผนแม่บทว่าด้วยความเชื่อมโยงอาเซียนซึ่งระบุการพัฒนามาตรฐานอาเซียนเรื่องทักษะเทคโนโลยีสารสนเทศและการสื่อสารให้เป็นโครงการสำคัญอาเซียน โดยโครงการนี้เป็นส่วนหนึ่งของ “แผนแม่บทเทคโนโลยีสารสนเทศอาเซียนปีพ.ศ. 2558 แรงผลักดันด้านกลยุทธ์ที่ 5: การพัฒนาทุนมนุษย์” (ASEAN ICT Masterplan 2015 [AIM 2015] Strategic Thrust 5: Human Capital Development) การวิจัยในหัวข้อ “มาตรฐานอาเซียนเรื่องทักษะเทคโนโลยีสารสนเทศและการสื่อสาร: คำจัดความและการรับรอง” (ASEAN ICT Skill Standards: Definitions And Certifications หรือ ISSDaC) จะเกิดขึ้นเพื่อพัฒนามาตรฐานอาเซียนเรื่องทักษะเทคโนโลยีสารสนเทศและการสื่อสาร โครงการนี้จำเป็นที่จะต้องศึกษาและประเมินสถานการณ์และความต้องการของอาเซียน วิธีปฏิบัติที่เป็นเลิศระดับนานาชาติ และมาตรฐานทั่วไปของเทคโนโลยีสารสนเทศและการสื่อสาร รวมไปถึงวิธีการการรับรองของสากล โครงการนี้คาดหวังว่า เมื่อสิ้นสุดโครงการ อาเซียนจะสามารถบ่งชี้ถึงทักษะสำคัญของเทคโนโลยีสารสนเทศและการสื่อสาร ตลอดจนมาตรฐานการรับรองเทคโนโลยีสารสนเทศและการสื่อสารที่เหมาะสมต่ออาเซียน

**วัตถุประสงค์ ผลลัพธ์ และ การดำเนินการ**

วัตถุประสงค์หลัก

1. ศึกษาวิธีปฏิบัติที่เป็นเลิศระดับนานาชาติทั้งจากเอกชนและภาครัฐเพื่อระบุและรับรองมาตรฐานอาเซียนเรื่องทักษะเทคโนโลยีสารสนเทศ
2. ทบทวนมาตรฐานอาเซียนเรื่องทักษะเทคโนโลยีสารสนเทศและการสื่อสารที่มีอยู่จากทั้งเอกชนและภาครัฐในประเทศสมาชิกอาเซียน
3. ศึกษาและวิเคราะห์ทักษะเทคโนโลยีสารสนเทศและการสื่อสารเพื่อระบุสิ่งสำคัญที่เกี่ยวข้องกับอาเซียน
4. ระบุมาตรฐานอาเซียนเรื่องทักษะเทคโนโลยีสารสนเทศและการสื่อสารและสมรรถนะที่อาเซียนสามารถนำมาปรับใช้กับความตกลงยอมรับร่วมในอนาคต
5. ศึกษาและเปรียบเทียบวิธีการในการรับรองมาตรฐานอาเซียนเรื่องทักษะเทคโนโลยีสารสนเทศและการสื่อสารและสมรรถนะ
6. แนะนำวิธีการที่เหมาะสมในการรับรองมาตรฐานอาเซียนเรื่องทักษะเทคโนโลยีสารสนเทศและการสื่อสารและสมรรถนะ

ผลลัพธ์

1. วิธีปฏิบัติที่เป็นเลิศระดับนานาชาติที่เกี่ยวข้องกับมาตรฐาน การรับรอง และการพัฒนาทักษะเทคโนโลยีสารสนเทศและการสื่อสาร
2. ทบทวนสถานการณ์สภาวะปัจจุบันอาเซียนว่าด้วยเรื่องแรงงานเทคโนโลยีสารสนเทศและการสื่อสารและข้อกำหนดทักษะเทคโนโลยีสารสนเทศและการสื่อสาร
3. มาตรฐานอาเซียนเรื่องทักษะเทคโนโลยีสารสนเทศและการสื่อสารและสมรรถนะที่สำคัญและเหมาะสมกับอาเซียน
4. บ่งชี้วิธีการต่าง ๆ สำหรับการรับรองมาตรฐานอาเซียนเรื่องทักษะเทคโนโลยีสารสนเทศและการสื่อสารและสมรรถนะ

**ผลประโยชน์ที่คาดว่าจะได้รับ**

ประเทศสมาชิกทั้งหมด โดยเฉพาะพนักงานเทคโนโลยีสารสนเทศและการสื่อสารและแผนกเทคโนโลยีสารสนเทศและการสื่อสาร รวมไปถึงผู้เชี่ยวชาญด้านเทคโนโลยีสารสนเทศและการสื่อสารคือผู้ได้รับผลประโยชน์จากโครงการนี้ นอกจากนี้ภาคธุรกิจต่าง ๆ ในประเทศสมาชิกจะมีบุคลากรและผู้เชี่ยวชาญด้านเทคโนโลยีสารสนเทศและการสื่อสารที่มีคุณภาพ โครงการนี้นอกจากจะพัฒนามาตรฐานอาเซียนเรื่องทักษะเทคโนโลยีสารสนเทศและการสื่อสาร ยังจะช่วยส่งเสริมการเคลื่อนไหวของบุคลากรด้านเทคโนโลยีสารสนเทศและการสื่อสารภายในภูมิภาค